CELEX: 62017CN0526
Language: mt
Date: 2017-09-04 00:00:00
Title: Kawża C-526/17: Rikors ippreżentat fl-4 ta’ Settembru 2017 – Il-Kummissjoni Ewropea vs Ir-Repubblika Taljana

16.10.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 347/24
            
         Rikors ippreżentat fl-4 ta’ Settembru 2017 – Il-Kummissjoni Ewropea vs Ir-Repubblika Taljana
   (Kawża C-526/17)
   (2017/C 347/32)
   Lingwa tal-kawża: it-Taljan
   
      Partijiet
   
   
      Rikorrenti: Il-Kummissjoni Ewropea (rappreżentanti: G. Gattinara, P. Ondrůšek, A. Tokár, aġenti)
   
      Konvenuta: Ir-Repubblika Taljana
   
      Talbiet
   
   
               —
            
            
               tikkonstata li billi estendiet sal-31 ta’ Diċembru 2046 l-iskadenza tal-konċessjoni ta’ xogħlijiet pubbliċi fir-rigward tal-awtostrada A 12 Civitavecchia-Livorno mingħajr il-pubblikazzjoni ta’ ebda sejħa għal offerti, ir-Repubblika Taljana naqset milli twettaq l-obbligi tagħha taħt l-Artikoli 2 u 58 tad-Direttiva 2004/18/KE tal-Parlament Ewropew u tal-Kunsill, tal-31 ta’ Marzu 2004, fuq kordinazzjoni ta’ proċeduri għall-għoti ta’ kuntratti għal xogħlijiet pubbliċi, kuntratti għal provvisti pubbliċi u kuntratti għal servizzi pubbliċi [kuntratti pubbliċi għal xogħlijiet, għal provvisti u għal servizzi] (ĠU Edizzjoni Speċjali bil-Malti, Kapitolu 6, Vol. 7, p. 132) kif emendata sussegwentement;
            
         
               —
            
            
               tikkundanna lir-Repubblika Taljana għall-ispejjeż.
            
         
      Motivi u argumenti prinċipali
   
   Il-Kummissjoni tqis li l-estensjoni sal-31 ta’ Diċembru 2046 tal-konċessjoni ta’ xogħlijiet pubbliċi fir-rigward tal-awtostrada A 12 Civitavecchia-Livorno tikkostitwixxi bidla ta’ kundizzjoni essenzjali ta’ din il-konċessjoni; peress li hija bidla sostanzjali ta’ din il-konċessjoni, din l-estensjoni hija ekwivalenti għall-konklużjoni ta’ konċessjoni ġdida ta’ xogħlijiet pubbliċi u, bħala tali, kellha tkun is-suġġett ta’ reklamar permezz tal-pubblikazzjoni ta’ sejħa għal offerti. Billi ma seħħet l-ebda pubblikazzjoni, ir-Repubblika Taljana naqset milli twettaq l-obbligi tagħha taħt l-Artikoli 2 u 58 tad-Direttiva 2004/18/KE.